शिमला. एचपी यूनिवर्सिटी में एक बार फिर नियमों को ताक पर रखकर दो छात्रों को लाभ पहुंचाने का मामला सामने अाया है। विवि की ईसी ने गलत सेशन में परीक्षा देने वाले दो छात्रों के परीक्षा परिणाम को घोषित करने के आदेश जारी किए है। जबकि सैकड़ों ऐसे छात्र है, जिन्होंने गलत सेशन में परीक्षा दी है।
उन्हें विवि की ओर से किसी तरह की राहत नहीं दी गई है। छात्र संगठन एबीवीपी ने आरोप लगाया है कि दो छात्रों जिसमें एक का रोल नंबर 34239 एमए अर्थशास्त्र, व 14666 एमए अंग्रेजी ने गलत सेशन के तहत परीक्षा दी थी। पहले और तीसरे सेमेस्टर की परीक्षा नवंबर में होती है, जबकि उक्त छात्रों ने तीसरे सेमेस्टर की परीक्षा जून में दे दी। ऐसे मेें यह गलत सेशन के तहत परीक्षा पाई गई। छात्रों को लाभ देते हुए ईसी ने विशेष परमिशन देते हुए इनके परीक्षा परिणाम घोषित करने के आदेश जारी किए है।
ईसी सदस्यों का करेंगे घेराव
छात्र संगठन एबीवीपी ने इस मामले में ईसी सदस्यों का घेराव करने का मन बनाया है। एबीवीपी इकाई सचिव अंकित जमवाल का कहना है कि ईसी सदस्य के इस तरह से गलत निर्णय से उन सैकड़ों छात्रों को ठेस पहुंची है, जिनके गलत सेशन में पेपर देने की वजह से रिजल्ट रूका हुआ है। उनका कहना है कि नियम सभी के लिए एक समान होने चाहिए। उनका कहना है कि आने वाले दिनों में वह ईसी सदस्यों का घेराव कर उनका परिसर में प्रवेश बंद कर देंगे।
यहां समझें, पूरा मामला
विवि के नियमों के अनुसार पहले और तीसरे सेमेस्टर की परीक्षा नवंबर में होती है। जबकि दूसरे अौर चौथे सेमेस्टर की परीक्षा जून माह में होती है। यहां पर उक्त छात्रों ने तीसरे सेमेस्टर की परीक्षा जून में दे दी। नियमाें के तहत गलत सेशन में परीक्षा देने वाले सैकड़ों छात्रों के फार्म और परीक्षाएं रद्द की जाती हैं। जबकि यहां पर विवि की ओर से ईसी की 14 अगस्त 2015 को हुई बैठक में दो छात्रों को विशेष लाभ देते हुए रिजल्ट को घोषित करने की परमिशन दे दी गई। अब सवाल यह है कि दो ही छात्रों को यह स्पेशल परमिशन ईसी ने कैसे दे दी।
सैकड़ों छात्रों को नहीं दिया लाभ
गलत सेशन में परीक्षा देने वाले सभी छात्रों के नियमों के अनुसार रिजल्ट घोषित नहीं किए गए है। ऐसे में दो छात्रों को कैसे लाभ पहुंचाया गया है।
केस 1. छात्रा: ममता एमए इतिहास की परीक्षा गलत सेशन में दी थी। इन्होंने आवेदन भी किया था, कि उसका रिजल्ट घोषित किया जाए, लेेकिन विवि प्रशासन ने इनकी कोई गुहार नहीं सुनी।
केस 2. राकेश, एमए हिंदी ने भी परीक्षा अगले सेमेस्टर में दी। प्रशासन की ओर से इन्हें भी कोई छूट नहीं दी गई। यह सवाल उठा रहे है कि इनके लिए अलग नियम क्यों है।
केस 3. प्रशांत और सुरेश ने भी विवि प्रशासन से मांग की थी कि उनका रिजल्ट भी घोषित किया जाए। विवि ने इनकी मांग को अनसुना कर दिया। ईसी में सिर्फ दो छात्रों को ही लाभ पहुंचाया गया।
इसीलिए उठ रहे हैं सवाल
तीसरे सेमेस्टर की जून में दी गई परीक्षा का रिजल्ट जब आया तो विवि की परीक्षा शाखा ने पाया कि उक्त छात्रों ने परीक्षा गलत सेशन में दी है। एेसे में इनके परिणाम रोक दिए गए। परिणाम को रोकने के बाद प्रार्थी की ओर से विवि से रिजल्ट निकालने की गुहार लगाई गई। विवि की ओर से यह मामला स्टैंडिंग कमेटी में भेजा गया। कमेटी ने भी इसे रिजेक्ट कर दिया। फिर इसे ईसी में रखा गया, यहां रिजल्ट को निकालने को मंजूरी दे दी गई है।
भविष्य के लिए परंपरा न समझे
एचपी यूनिवर्सिटी की ओर से जो ईसी की प्रोसिडिंग निकाली गई है, उसमें साफ कहा गया है कि यह जो निर्णय हुआ है, इसे भविष्य के लिए परंपरा न समझा जाए। इसका सीधा अर्थ है कि सिर्फ दो छात्रों को ही लाभ पहुंचाने के लिए ईसी ने यह निर्णय लिया था। इसको ईसी की बैठक में यथा प्रस्तुत मद से रखा गया था। यानि की पहले से यह मामला ईसी के एजेंडे में नहीं था। इसके अलावा विवि की ओर से एचपीयू की वेबसाइट पर भी इस एजेंडे को नहीं डाला गया है, जबकि सभी तरह की ईसी प्रोसिडिंग को ऑनलाइन करना जरूरी है।
ईसी ने जो निर्णय लिया है, वह सोच समझकर लिया है। ईसी विवि की सर्वोच्च बॉडी है, यह इस तरह के निर्णय ले सकती है। फिर भी पूरा मामला देखा जाएगा।
-प्रो. श्याम लाल कौशल, परीक्षा नियंत्रक एचपीयू
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva